Република Србија

Дом здравља „Смедерево“ Смедерево

Број: 21 ЈНМВ - 6

Датум: 26.05.2017. године

С м е д е р е в о

 Сходно члану 63 ЗЈН, а у вези јавне набавке бр. 21 ЈНМВ, за набавку потрошног медицинског материјала и лабораторијског материјала и тестова, на захтев потенцијалног понуђача за измену и допуну конкурсне документације наручилац даје следеће одговоре:

 ПИТАЊЕ:

**1.       РОК И МЕСТО  ИСПОРУКЕ:**

 У оквиру конкурсне документације на страни бр. 15 под тачком **9.2.** Захтев у погледу рока и места испоруке добара, захтева се да: Рок испоруке не може бити дужи од 2 дана од дана закључења уговора. Место испоруке је Магацин Ф-цо Апотека Дома здравља Смедерево.Молимо Вас да за партије 77-79 – Алергени,  буде рок испоруке  **до 15 дана,** а место испоруке да буде **Ф-цо Магацин понуђача/произвођача**.

 **Образложење:**

            Због велике разноврсности производа, а малих производних серија, понекада нисмо у могућности да имамамо сваку врсту алергена на лагеру коју би могли да испоручимо у тако кратком року.

            На основу претходне сарадње између наших кућа, показало се, на основу учесталости захтева за испоруку и сразмерно томе, вредности појединачниох испорука, да – са становишта понуђача није увек економски оправдано ангажовати сопствено возило или ангажовати добављача услуге  за испоруку на адреси наручиоца.

У случају да прихватите наше предлоге, молимо  Вас да следствено измените конкурсну документацију свуда где се помиње паритет и рок испоруке, а посебно у Моделу уговора

 ОДГОВОР:

1. Наручилац је сагласан да место испоруке за партије 77, 78 и 79 буде франко магацин понуђача као и да рок испоруке за наведене партије буде до 15 дана по захтеву наручиоци.

ПИТАЊЕ:

**2.       РЕГИСТРАЦИЈА У АЛИМС-у**

На страни 11 конкурсне документације у поглављу IV, под тачком 1 – Услови за учешће у поступку јавне набавке из чл. 75 и  76 Закона, под тачком 4 захтева се важећа дозволу надлежног органа за обављање делатности која је предмет јавне набавке, за добра за које је дозвола предвиђена посебним прописом.

 Да ли прихватате за партије 77-79 – Алергени, да се приложи Решење Министарства здравља Републике Србије за за промет на велико лекова и медицинских средстава с обзиром да АЛЕРГЕНИ нису регистровани у Агенцији за лекове и медицинска средства Србије и нико није регистровао овакву врсту производа.

 ОДГОВОР:

1. Наручилац прихвата да понуђач за партије 77, 78 и 79 приложи Решење Министарства здравља Републике Србије за промет на велико лекова и медицинских средстава за алергене.

ПИТАЊЕ:

 **3.** **СПЕЦИФИКАЦИЈЕ ЗА ПАРТИЈУ 79**

 За партију 79 –Алергени за прик разни 4 мл – 40 комада.

 Молимо Вас да нам дате тачну спецификацију Алергена за прик тест по врсти из нашег производног асортимана.

 **Образложење:**

 Пошто је наша производња алергена специфична и у малим серијама, да не бисмо дошли у ситуацију да не можемо да испунимо нашу обавезу, омогућите нам да увек имамо одређену терапију за ваше одабране пацијенте.

 Ову врсту захтева до сада нисмо постављали, али с обзиром да се број пацијената повећава те и потражња за терапијом, потребно је да  имамо унапред припремљене конкретне захтеве.

 ОДГОВОР:

1. Наручилац је у Измени и допуни конкурсне документације навео тачну спецификацију Алергена за прик тест по врсти.

 Напомена: На основу захтева за додатним појашњењима наручилац је Изменио и допунио конкурсну документацију и исту објавио на Порталу 26.05.2017. године, број под којим је заведена Измена и допуна конкурсне документације за набавку потрошног медицинског материјала и лабораторијског материјала и тестова је 21 ЈНМВ – 7 од 26.05.2017. године .

За комисију:

Стручни члан: \_\_\_\_\_\_\_\_\_\_\_\_

Весна Ђорђевић

Члан комисије:\_\_\_\_\_\_\_\_\_\_\_\_

Гордана Дабић,дипл.правник